Λεύκιος Σκριβώνιος Λίβων (ύπατος το 34 π.Χ.)

Ο **Λεύκιος Σκριβώνιος Λίβων**, λατιν.: *Lucius Scribonius Libo* ήταν Ρωμαίος πολιτικός και στρατιωτικός διοικητής, που ήταν ύπατος το 34 π.Χ. και κουνιάδος του μελλοντικού Αυτοκράτορα Αυγούστου. Ο Λίβων έγινε γνωστός μέσα από τις σχέσεις του με τον Πομπήιο. Όταν ο Ιούλιος Καίσαρας επαναστάτησε εναντίον της Ρωμαϊκής υγκλήτου το 49 π.Χ., ο Λίβων τάχθηκε στο πλευρό του Πομπήιου. Πραγματοποίησε ποικίλους στρατιωτικούς, διπλωματικούς και ναυτικούς ρόλους, με μικτή επιτυχία.

Μετά το τέλος του Πομπήιου το 48 π.Χ., ο Λίβων προσκολλήθηκε στον γιο του Πομπήιου, Σέξτο Πομπήιο, γαμπρό του Λίβωνα λόγω του γάμου του με την κόρη του Λίβωνα, Σκριβωνία. Ο Λίβων συμμετείχε σε διάφορες διαπραγματεύσεις με τον Οκταβιανό. Το 35 π.Χ. ο Λίβων εγκατέλειψε τον Σέξτο, και ανταμείφθηκε διοριζόμενος ύπατος το 34 π.Χ.

## Πρώιμη σταδιοδρομία και Εμφύλιος Πόλεμος
μικρογραφία|Η Ρωμαϊκή Δημοκρατία εμφανίζεται με σκούρο πράσινο, το 40 π.Χ.
Ο ομώνυμος πατέρας του, ο Λ. Σκριβώνιος Λίβων ΙΙΙ, ήταν πραίτωρ (αρχιδικαστής) το 80 π.Χ.

Ο Λίβων ήταν μέλος του γένους των Σκριβωνίων, που ήταν πληβείο, όχι μέλος των πατρικίων. Συνδεόταν στενά με την οικογένεια του Πομπήιου μέσω της γιαγιάς του Πομπηίας Μάγνας. Οι δεσμοί ενισχύθηκαν το 55 π.Χ., όταν ο γιος του Πομπήιου, Σέξτος Πομπήιος, νυμφεύτηκε την κόρη του Λίβωνα, Σκριβωνία. Θεωρούμε ότι ο Λίβων έφτασε στο αξίωμα του πραίτορα το 50 π.Χ.

Το 50 π.Χ. η Σύγκλητος, με επικεφαλής τον Πομπήιο, διέταξε τον πολιτικό των Λαϊκών (Populares) και στρατηγό Ιούλιο Καίσαρα να διαλύσει τον στρατό του, και να επιστρέψει στη Ρώμη, επειδή η θητεία του ως υπάτου είχε λήξει. Ο Καίσαρας εκτίμησε ότι θα διωκόταν, αν έμπαινε στη Ρώμη χωρίς την ασυλία που απολάμβανε ένας αξιωματούχος. Στις 10 Ιανουαρίου 49 π.Χ. ο Καίσαρας διέσχισε με τις λεγεώνες του τον ποταμό Ρουβίκωνα, και ξεκίνησε τον Εμφύλιο Πόλεμο του Καίσαρα. Βάδισε γρήγορα στη Ρώμη, και την κατέλαβε. Ο Πομπήιος και το μεγαλύτερο μέρος της Συγκλήτου κατέφυγαν στην Ελλάδα. Ο Λίβων διορίστηκε ένας από τους λεγάτους του Πομπήιου, μία υψηλόβαθμη στρατιωτική θέση, και του δόθηκε η διοίκηση της Ετρουρίας.

Όταν ο Λίβων εκδιώχθηκε από την Ετρουρία από τον Mάρκο Αντώνιο, ανέλαβε τη διοίκηση των νεοσυλλέκτων στην Καμπανία από τον Άμπιο Βάλβο. Στη συνέχεια συνόδευσε τον Πομπήιο κατά την απόσυρσή του στο Βρουνδήσιον, και εκεί ενήργησε ως μεσάζων του Πομπήιου με τον Γάιο Κανίνιο Ρεβίλο, έναν στενό προσωπικό του φίλο, στον οποίο ο Ιούλιος Καίσαρας είχε αναθέσει το καθήκον να διαπραγματευτεί με τον Πομπήιο. Ο Ρεβίλος συμβούλεψε τον Λίβωνα, ότι εάν μπορούσε να πείσει τον Πομπήιο να καταλήξει σε συμφωνία με τον Καίσαρα, ο Καίσαρας θα έδινε τα εύσημα στον Λίβωνα για τη διακοπή του Εμφυλίου Πολέμου, προτού ξεκινήσει σοβαρά. Αν και ο Λίβων ανέφερε τις προτάσεις του Καίσαρα, ο Πομπήιος είπε στον Λίβωνα ότι δεν μπορούσε να συμφωνήσει σε τίποτα, χωρίς να είναι παρόντες οι ύπατοι.

Ακολουθώντας τον Πομπήιο στη Μακεδονία, ο Λίβων τοποθετήθηκε επικεφαλής μέρους του στόλου του Πομπήιου μαζί με τον Μάρκο Οκτάβιο, με οδηγίες να αποτρέψει τη διέλευση των δυνάμεων του Καίσαρα, αν ήταν δυνατόν. Στα ανοικτά των Δαλματικών ακτών νίκησαν ένα στόλο υπό τη διοίκηση του Πόπλιου Κορνήλιου Δολαβέλλα. Ακολούθησαν αυτόν νίκησαν τον Γάιο Αντώνιο, ο οποίος είχε προσπαθήσει να βοηθήσει τον Δολαβέλλα, και ο οποίος αναγκάστηκε να καταφύγει στην Κόρκυρα Νίγρα. Ελλείψει προμηθειών σύντομα παραδόθηκε στον Λίβωνα, ο οποίος οδήγησε αυτόν και τα στρατεύματά του στον Πομπήιο. Όταν ο Καίσαρας αποβιβάστηκε στην Ήπειρο και είχε καταλάβει το Ωρικόν, ο Πομπήιος είχε στείλει τον Λίβωνα να ενωθεί με τον Μάρκο Καλπούρνιο Βίβουλο, ο οποίος ήταν επικεφαλής του στόλου του Πομπήιου, και απέκλειε τον Καίσαρα στο Ωρικόν, αλλά ήταν άρρωστος και δεν μπορούσε να προμηθευτεί νέες προμήθειες. Για να σπάσουν το αδιέξοδο, ο Bίβουλος και ο Λίβων έπλευσαν προς το Oρικόν, και ζήτησαν ανακωχή, για να διαπραγματευτούν με τον Καίσαρα. Ο Καίσαρας συμφώνησε, και ο Λίβων προσπάθησε να εξαπατήσει τον Καίσαρα να πιστέψει ότι ενεργούσαν σύμφωνα με τις οδηγίες του Πομπήιου. Όταν ο Καίσαρας δεν μπόρεσε να κάνει τον Λίβωνα να συμφωνήσει, ώστε να δώσει ασφαλή επικοινωνία στους απεσταλμένους του Καίσαρα, ο Καίσαρας κατέληξε στο συμπέρασμα ότι οι διαπραγματεύσεις ήταν μία απάτη, που σχεδιάστηκε για να επιτρέψει στον Βίβουλο να ανεφοδιάζει τα πλοία του, και έτσι αρνήθηκε να παρατείνει την εκεχειρία διακόπτοντας τις διαπραγματεύσεις.

Με το τέλος του Bίβουλου στις αρχές του 48 π.Χ., ο Λίβων έλαβε την αρχηγία του στόλου του Πομπήιου, που περιλάμβανε περίπου πενήντα γαλέρες. Συνέχισε να αποκλείει το Ωρικόν, αλλά κατέληξε στο συμπέρασμα, ότι αν μπορούσε να κλείσει το Βρηνδίσιον από τη θάλασσα, θα μπορούσε να αποκόψει τον Καίσαρα από τις ενισχύσεις, και θα μπορούσε να αναδιατάξει τον στόλο αλλού. Προχωρώντας προς το Βρινδήσιον, έπιασε τον τοπικό διοικητή, Μάρκο Αντώνιο, απροετοίμαστο. Ο Λίβων έκαψε πολλά πλοία αποθήκευσης, αιχμαλώτισε ένα γεμάτο με σιτηρά, και αποβίβασε στρατεύματα στο νησί που επιτηρούσε την είσοδο του λιμανιού, εκδιώκοντας μία ομάδα των στρατευμάτων του Αντώνιου στη διαδικασία. Βέβαιος για την επιτυχία, έστειλε μία επιστολή στον Πομπήιο, γράφοντας ότι είχε εξασφαλίσει το λιμάνι και συμβούλευε ότι ο υπόλοιπος στόλος έπρεπε να επισκευαστεί και να ξεκουραστεί. Ο Aντώνιος, ωστόσο, κατάφερε να ξεγελάσει τον Λίβωνα με το να κυνηγήσει εκείνος μερικά πλοία ως δόλωμα, με αποτέλεσμα ο στόλος του Λίβωνα να δεχθεί επίθεση. Το μεγαλύτερο μέρος του στόλου του Λίβωνα κατάφερε να διαφύγει, αλλά τα στρατεύματα που είχε αποβιβάσει στο νησί παγιδεύτηκαν και αιχμαλωτίστηκαν.

## Μετέπειτα σταδιοδρομία
μικρογραφία|Ρωμαίοι συγκλητικοί.
Με την ήττα και το τέλος του Πομπήιου το 48 π.Χ., ο Λίβων προσκολλήθηκε στον γιο του Πομπήιου, Σέξτο Πομπήιο. Ο Σέξτος ήταν ο γαμπρός του Λίβωνα λόγω τού γάμου του με την κόρη τού Λίβωνα, τη Σκριβωνία. Το 40 π.Χ. ο Σέξτος τον έστειλε ως ανεπίσημο απεσταλμένο στον Μάρκο Αντώνιο στην Ελλάδα, αναζητώντας μία συμμαχία ενάντια στον Οκταβιανό (αργότερα γνωστό ως Αύγουστο), ο οποίος μόλις είχε νικήσει τους οπαδούς του Αντώνιου στον πόλεμο της Περουσίας και έπαιξε καθοριστικό ρόλο στη δημιουργία συμμαχίας μεταξύ των δύο. Ο Οκταβιανός προσπάθησε να μπει μεταξύ του Σέξτου Πομπήιου και του Μάρκου Αντώνιου, νυμφευόμενος την αδελφή του Λίβωνα, τη Σκριβωνία. Στο επόμενο Σύμφωνο του Μισηνού, ο Λίβων ενήργησε ως σημαντικός διαπραγματευτής. Σε αντάλλαγμα για την υποστήριξή του, ο Σέξτος κατάφερε να αποσπάσει από τον Οκταβιανό την υπόσχεση μίας μελλοντικής υπατείας για τον Λίβωνα.

Αφού ο Οκταβιανός ανανέωσε τον πόλεμο εναντίον του Σέξτου Πομπήιου το 36 π.Χ., ο Λίβων αρχικά τον υποστήριξε. Το 35 π.Χ. ο Λίβων ένιωσε, ότι η υπόθεση τού γαμπρού του είχε χαθεί. Εγκατέλειψε τον Σέξτο και προσχώρησε στον Μάρκο Αντώνιο. Ως ανταμοιβή, ο Μ. Αντώνιος εξασφάλισε ότι ο Λίβων θα εκλεγόταν ύπατος το 34 π.Χ. μαζί με τον ίδιο. Έληξε από τα καθήκοντά του την 1η Ιουλίου, και αντικαταστάθηκε από τον Γάιο Μέμμιο. Μέχρι τη στιγμή που έγινε ύπατος είχε διοριστεί ως ένας από τους *[[Epulones|επτά άνδρες των εορτών]]* (septemviri epulones), ο θρησκευτικός σύλλογος που ήταν υπεύθυνος για την οργάνωση εορτών και δημόσιων συμποσίων για παιχνίδια και αγώνες στη Ρώμη. Πιστεύεται ότι απεβίωσε λίγο μετά την παραίτησή του από την υπατεία του.

## Οικογένεια
Ο Λίβων ήταν ο εκ μητρός θείος του Πόπλιου Κορνήλιου Σκιπίωνα υπάτου το 16 π.Χ., της Κορνηλίας Σκιπιωνίας και της Ιουλίας της Πρεσβύτερης. Το όνομα τής συζύγου του δεν είναι γνωστό, αλλά ήταν μέλος του γένους των Σουλπικίων, της οικογένειας από την οποία ο Ρωμαίος Αυτοκράτορας Γάλβας θα ισχυριζόταν ότι κατάγεται από την πλευρά του πατέρα του. Ο Λίβων και η σύζυγός του είχαν τρία παιδιά: τον Λεύκιο Σκριβόνιο Λίβωνα ύπατο το 16, τον Mάρκο Σκριβώνιο Λίβωνα Δρούσο, και τη Σκριβωνία που παντρεύτηκε τον Σέξτο Πομπήιο.

## Γενεαλογία

## Αναφορές και πηγές

### Αναφορές

### Πηγές
* Military History Encyclopedia on the Web, Rickard, J (2010, 21 Δεκεμβρίου) *, Lucius Scribonius Libo, fl.56-34 π.Χ.*
* RootsWeb.com, *Finding Our Past, Family of Augustus και Scribonia LIBO*
* Geneanet, *Lucius Scribonius Libo,*
* Kondratieff, Eric, Bd. 64, H. 4 (2015), σελ. 428-466 (39 σελίδες), *Finding Libo: NUMISMATIC, EPIGRAPHIC AND TOPOGRAPHIC EVIDENCE FOR THE "CURSUS HONORUM" OF L. SCRIBONIUS LF LIBO, COS.* *34 π.Χ*

Κατηγορία:Ρωμαίοι πολιτικοί